Այս գործով վերջին դատական նիստին հետազոտվեց նշանակված դատաֆինանսատնտեսագիտական փորձաքննություն եզրակացությունը, համաձայն որի, եթե բանկն իր իրավունքներն իրացներ և համապատասխան ստուգումներ կատարեր, ապա «Հագենաս ՍՊԸ-ն չէր կարող խախտումներ թույլ տալ: Հատկանշական է, որ գործի նյութերից պարզ է դառնում, որ փորձագետ Սմբատյանը համապատասխան եզրակացությունը տալու համար նախաքննություն իրականացնող մարմնից պահանջել է վարկի տրամադրման ամբողջ գործընթացի սահմանված կարգի վերաբերյալ փաստաթղթեր, որոնցում երևում են, թե բանկի աշխատակիցներից ով ինչ գործառույթ ունի: Դրանք ուսումնասիրելու ընթացքում, պաշտպանական կողմի պնդմամբ, պարզ կդառնար, որ Արթուր Կարապետյանը այս ամբողջ գործընթացքում օրենքով իր վրա դրված լիազորությունների շրջանակներում է եղել և խախտում չի կատարել: